CELEX: 62013TN0129
Language: lv
Date: 2013-03-04 00:00:00
Title: Lieta T-129/13: Prasība, kas celta 2013. gada 4. martā — Alpiq RomIndustries un Alpiq RomEnergie /Komisija

18.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 141/22
            
         Prasība, kas celta 2013. gada 4. martā — Alpiq RomIndustries un Alpiq RomEnergie/Komisija
   (Lieta T-129/13)
   2013/C 141/40
   Tiesvedības valoda — vācu
   
      Lietas dalībnieki
   
   
      Prasītājas: Alpiq RomIndustries Srl (Bukareste, Rumānija) un Alpiq RomEnergie Srl (Bukareste) (pārstāvji — H. Wollmann un F. Urlesberger, advokāti)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               saskaņā ar LESD 264. pantu atcelt Eiropas Komisijas 2012. gada 25. aprīļa Lēmumu C(2012) 2542, galīgā redakcija (SA.33451, 2012/C, ex 2012/NN), ciktāl tas attiecas uz prasītājām;
            
         
               —
            
            
               piespriest Komisijai atlīdzināt prasītāju tiesāšanās izdevumus saskaņā ar Reglamenta 87. panta 2. punktu.
            
         
      Pamati un galvenie argumenti
   
   Prasības pamatošanai prasītājas būtībā ir norādījušas uz Komisijas kompetences neesamību. Tās apgalvo, ka iespējamais atbalsts neietilpst LESD 107. un 108.panta ratione temporis. Saskaņā ar Rumānijas Pievienošanās akta V pielikumu Komisijai esot kompetence pārbaudīt atbalsta pasākumus, kas ir īstenoti pirms Rumānijas pievienošanās, tikai tad, ja šie pasākumi ir tikuši piemēroti arī pēc attiecīgās pievienošanās. Šajā ziņā prasītājas tostarp ir norādījušas, ka Hidroelectrica saistības attiecībā pret iespējamajiem atbalsta saņēmējiem pirms attiecīgās pievienošanās noslēgtajos elektroenerģijas piegādes līgumos jau bija noteiktas tik skaidri, ka vēlāka Hidroelectrica piegādes pienākuma paplašināšana, kas varētu radīt papildu priekšrocības, esot bijusi izslēgta.